CELEX: 32020D1747
Language: sk
Date: 2020-11-20 00:00:00
Title: Rozhodnutie Rady (EÚ) 2020/1747 z 20. novembra 2020 o pozícii, ktorá sa má v mene Európskej únie zaujať v Spoločnom výbore zriadenom podľa Dohody medzi Európskou úniou a Japonskom o hospodárskom partnerstve, pokiaľ ide o zmenu dodatkov 2-C-1 a 2-C-2 k prílohe 2-C o motorových vozidlách a ich častiach

23.11.2020   
               
               
                  SK
               
               
                  Úradný vestník Európskej únie
               
               
                  L 393/17
               
            
         ROZHODNUTIE RADY (EÚ) 2020/1747
         z 20. novembra 2020
         o pozícii, ktorá sa má v mene Európskej únie zaujať v Spoločnom výbore zriadenom podľa Dohody medzi Európskou úniou a Japonskom o hospodárskom partnerstve, pokiaľ ide o zmenu dodatkov 2-C-1 a 2-C-2 k prílohe 2-C o motorových vozidlách a ich častiach
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Dohoda medzi Európskou úniou a Japonskom o hospodárskom partnerstve (1) (ďalej len „dohoda“) nadobudla platnosť 1. februára 2019.
                  
               
                     (2)
                  
                  
                     V prílohe 2-C o motorových vozidlách a ich častiach k dohode sa v dodatku 2-C-1 uvádza zoznam predpisov OSN uplatňovaných oboma zmluvnými stranami a v dodatku 2-C-2 zoznam predpisov OSN uplatňovaných jednou zo zmluvných strán, ktoré druhá zmluvná strana zatiaľ neposúdila.
                  
               
                     (3)
                  
                  
                     V období po podpise dohody a v dôsledku pokroku v diskusiách o regulácii v rámci Európskej hospodárskej komisie Organizácie Spojených národov (EHK OSN) obe zmluvné strany teraz uplatňujú dva dodatočné predpisy OSN, ktoré neboli uvedené v dodatku 2-C-1. Okrem toho dva predpisy OSN, ktoré boli uvedené v dodatku 2-C-2, sú teraz uplatňované obomi zmluvnými stranami a majú sa presunúť do dodatku 2-C-1. Dodatky 2-C-1 a 2-C-2 by sa preto mali aktualizovať v súlade s článkom 9 prílohy 2-C k dohode. Takouto aktualizáciou sa zvýši právna istota pre hospodárske subjekty, pokiaľ ide o regulačný rámec pre preferenčné obchodné vzťahy medzi zmluvnými stranami.
                  
               
                     (4)
                  
                  
                     Podľa článku 23.2 ods. 3 a ods. 4 písm. b) dohody môže Spoločný výbor v súlade s príslušnými vnútroštátnymi právnymi postupmi zmluvných strán prijímať rozhodnutia o zmene dodatkov 2-C-1 a 2-C-2 k prílohe 2-C k dohode.
                  
               
                     (5)
                  
                  
                     Je vhodné stanoviť pozíciu, ktorá sa má v mene Únie zaujať v Spoločnom výbore, keďže navrhované rozhodnutie Spoločného výboru bude pre Úniu záväzné.
                  
               
                     (6)
                  
                  
                     Pozícia Únie v Spoločnom výbore by preto mala byť založená na návrhu rozhodnutia Spoločného výboru,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie zaujať v Spoločnom výbore zriadenom podľa Dohody medzi Európskou úniou a Japonskom o hospodárskom partnerstve, pokiaľ ide o zmenu dodatkov 2-C-1 a 2-C-2 k prílohe 2-C k dohode, je založená na návrhu rozhodnutia uvedeného Spoločného výboru (2).
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 20. novembra 2020
            
               
                  Za Radu
               
               
                  predseda
               
               M. ROTH
            
         
         
            (1)  Ú. v. EÚ L 330, 27.12.2018, s. 3.
         
            (2)  Pozrite dokument ST 12431/20 na http://register.consilium.europa.eu.